Chiromo izita remhuri rinowanikwa muZimbabwe. Zita iri rinokwanisa kureva muromo uchidudzwa chimiro chawo. Pano panyorwa mazwi ari pedyo nezita iri kune mimwe mitauro yeChiBantu, asi zvinoreva zita zvigona kusiyana zvachose nemazwi ari pasi aya. Chinangwa ndechekutsvaga zvinoreva mazita, zvikurusei kana mazita aya asisiri kutaurwa mumutauro wemazuva ano. Mang'anja neVaChewa vanoti chilomo, chiromo kana ndomo (a projection of land, lip of land) kureva vhu rakatambanukira munyanza. MaZulu vanoti isilomo (1. Person of rank; one holding rank by favour of the king; aristocrat; 2. Popular person) kureva munhu ane chinzvimbo chepamusoro kana ane mukurumbira. Lubukusu vanoti chiilomo (talk; conversation), kureva hurukuro. VaBukusu vanoti élomo (n. word, cause, purpose, incident, reason, Holy Word, gospel).